stanford-oval/wikipedia huggingface dataset:
Mark Burns (pappi)

Mark Burns
Mark Burns on yhdysvaltalainen pappi ja televankelista. Hänestä tuli kansallisesti näkyvä vaikuttaja Yhdysvaltain vuoden 2016 presidentinvaalien alla yhtenä Donald Trumpin äänekkäimmistä afroamerikkalaisista tukijoista.
Burns työskenteli aikoinaan McDonald'sissa. Hän kuitenkin kärsi köyhyydestä ja joutui neljästi pidätetyksi. Myöhemmin Burns pääsi Harvest Praise & Worship Centerin pastoriksi Easleyssa Etelä-Carolinassa. Hän myös perusti NOW Television Networkin ja työskenteli televankelistana, joka edusti menestysteologiaa. Burns jäi kuitenkin menestysteologian merkittävämpien vaikuttajien, kuten Joel Osteenin ja Creflo Dollarin varjoon. Vuonna 2015 hän liittyi Trumpin ensimmäiseen presidentinvaalikampanjaan. Burns nousi yhdeksi näkyvimmistä Trumpia tukeneista pastoreista. Hän ehdotti Trumpille sillan rakentamista afroamerikkalaiseen yhteisöön. Puhuessaan republikaaniyleisölle Burns vaati yhtenäisyyttä ja rakkautta puolueen sisällä; hän esitti, että vihollisia eivät olleet muut republikaanit vaan Hillary Clinton ja demokraatit. Burns kohtasi kritiikkiä jaettuaan Twitterissä blackface-pilakuvan Hillary Clintonista.
Burns jäi kiinni siitä, että hän oli keksinyt osan väittämistään saavutuksista. Hänellä ei ollut Bachelor of Science -oppiarvoa, vaikka hän oli näin väittänyt. Lisäksi hän oli valehdellut armeijataustastaan. Burns väitti aluksi kirkkonsa nettisivujen tulleen mahdollisesti hakkeroiduiksi, mutta Wixin mukaan todisteita tällaisesta ei ilmennyt. Burns myönsi sitten valehtelun ja kertoi liioitelleensa, koska oli huolissaan siitä, ettei tulisi otetuksi vakavasti pastorina. Hän myönsi toimineensa väärin, mutta syytti median vinoumaa paljastuksista ja piti häneen kohdistettua ”hyökkäystä” häpeällisenä.
Trumpin toimiessa Yhdysvaltain presidenttinä Burns teki vierailuja Valkoiseen taloon. Hän pääsi säännöllisesti uutislähetyksiin, kiersi eri osavaltioissa Trumpin tapahtumissa ja vietti usein viikonloput Mar-a-Lagossa. Suuren osan siitä ajasta, jonka Burns on esiintynyt televisiossa, hän on omistanut Trumpin tukemiseen. Vuonna 2022 Burns nousi otsikoihin esiinnyttyään Stew Petersin ohjelmassa ja vaadittuaan House Un-American Activities Committeen palauttamista sekä kuolemantuomioita maanpetoksista. Hän viittasi seksuaali- ja sukupuolivähemmistöjen väitetysti harjoittamaan ”lastemme mielten groomaukseen”, jota hän piti yhteiskuntaa epävakauttavana kansallisena turvallisuusuhkana.
Burns liittyi uskonnollisena neuvonantajana Trumpin kampanjaan Yhdysvaltain vuoden 2024 presidentinvaalien alla. Hän toimi tuolloin myös Jackson Lahmeyerin johtaman Pastors for Trump -järjestön hallituksessa. Burns pyrki myös republikaanipuolueen ehdokkaaksi Etelä-Carolinasta vuonna 2024 ja sai Trumpin tuen. Trump piti häntä ”todellisena America First -taistelijana”. Burns oli pyrkinyt ehdokkaaksi jo vuosina 2018 ja 2022, mutta ei ollut silloin saanut Trumpin suositusta. Republikaanien esivaaleissa vuonna 2024 Sheri Biggs kuitenkin voitti Burnsin ääniosuuksin 51–49 %.
Mario Lanza

Mario Lanza Verdin Otellona vuonna 1956
Mario Lanza (oik. Alfredo Arnold Cocozza, 31. tammikuuta 1921 – 7. lokakuuta 1959) oli yhdysvaltalainen tenori ja Hollywood-filmitähti, jonka suosion huippu ajoittui  1940-luvun loppuun ja 1950-luvulle. Hänen ääntään verrattiin itsensä Enrico Caruson tenoriin, jota Lanza esittikin vuoden 1951 Kuolematon Caruso -elokuvassa. Hänen tunteikas tyylinsä ei aina ollut kriitikoiden mieleen, mutta hänen yleisösuosiotaan se ei vähentänyt.
Lanza kuoli sydänkohtaukseen 38-vuotiaana. Hänellä on tähti Hollywood Walk of Famella.
Aiheesta muualla

Lanza Legend -sivusto
Luettelo hävittäjälentokoneista

Tämä on luettelo hävittäjälentokoneista. Toisen maailmansodan aikana ensiesiintymisen Messerschmitt Me 262:n muodossa tehneet suihkuhävittäjät on jaoteltu ominaisuuksiensa perusteella eri kehityssukupolviin. 2000-luvun vaihteen jälkeen on alettu siirtyä neljännestä sukupolvesta viidenteen. Modernien suihkuhävittäjien jako tiettyihin kehityssukupolviin ei ole kiistaton – yksittäinen kone voi kuulua lähteistä riippuen eri sukupolviin. Joidenkin mallien eri kehitysversiot poikkeavat toisistaan myös niin paljon, että aikaisemmat kuuluvat edelliseen sukupolveen. Esimerkkinä F-16 Fighting Falcon ja F-16E/F Block 60.
Katso myös:
Luettelo lentokoneista
Varhaiset hävittäjälentokoneet > Ensimmäinen maailmansota

Nieuport 11, Nieuport 17, SPAD S.XIII, Nieuport 28

 Fokker Eindecker, Albatros D.III, Fokker Dr.I, Fokker D.VII

 Vickers F.B.5, Airco DH.2, Sopwith Camel, Royal Aircraft Factory S.E.5, Sopwith Snipe
Lukuun ottamatta keula-ampujallista Vickers F.B.5:tä, edellä mainitut olivat ns. tiedustelukonetyyppisiä (engl. Scout).
Varhaiset hävittäjälentokoneet > Maailmansotien välinen kausi > Kaksitasot

Avia B.534

 Fiat CR.42, Meridionali Ro.37bis

 Kawasaki Ki-10, Kawasaki Type 92, Mitsubishi F1M, Nakajima A1N, Nakajima A2N, Nakajima A4N

 Svenska Aero Jaktfalken

 Bristol Bulldog, Gloster Gladiator, Hawker Fury

 Boeing F4B-4/Boeing P-12
Varhaiset hävittäjälentokoneet > Maailmansotien välinen kausi > Yksitasot

Mitsubishi A5M, Nakajima Ki-27, Nakajima Type 91

 Fokker D.XXI

 PZL P.11

 Polikarpov I-16

 Hawker Hurricane

 P-26 Peashooter, F2A Brewster Buffalo

 Ikarus IK-2
Varhaiset hävittäjälentokoneet > Toinen maailmansota

CAC Boomerang

 Bloch MB.150, Dewoitine D.520, Morane-Saulnier M.S.406

 VL Myrsky

 Macchi MC.200, Macchi MC.202, Macchi MC.205, Fiat G.55, Fiat G.50, Reggiane Re.2000, Reggiane Re.2001, Reggiane Re.2005

 Kawanishi N1K/N1K-J, Nakajima Ki-43, Nakajima Ki-44, Nakajima Ki-84, Kawasaki Ki-61, Kawasaki Ki-100, Kawasaki Ki-102, Mitsubishi A6M Zero, Mitsubishi J2M

 Messerschmitt Bf 109, Messerschmitt Bf 110, Messerschmitt Me 210, Messerschmitt Me 262, Dornier Do 335 Pfeil, Focke-Wulf Fw 190, Heinkel He 100, Heinkel He 112, Junkers Ju 88C/R, Messerschmitt Me 163

 PZL P.24

 IAR 80

 FFVS J 22, Saab 21

 Jakovlev Jak-1, Jakovlev Jak-3, Jakovlev Jak-7, Jakovlev Jak-9, Lavotškin LaGG-3, Lavotškin La-5, Lavotškin La-7, MiG-3

 Supermarine Spitfire, Hawker Hurricane, Hawker Typhoon, Hawker Tempest, De Havilland Mosquito, Boulton Paul Defiant, Hawker Sea Fury

 F4F Wildcat, F4U Corsair, F6F Hellcat, F8F Bearcat, P-36 Hawk, P-38 Lightning, P-39 Airacobra, P-40 Warhawk, P-43 Lancer, P-47 Thunderbolt, P-51 Mustang, P-63 Kingcobra, North American P-64, Vultee A-35 Vengeance, Vultee P-66 Vanguard, P-70A Havoc

 Rogozarski IK-3
Varhaiset hävittäjälentokoneet > Toisen maailmansodan jälkeiset ei-suihkuhävittäjät

Avia S-199

 Lavotškin La-9, Lavotškin La-11

 Hispano Aviación HA-1112

 Ryan FR-1 Fireball

 Ikarus S-49
Suihkuhävittäjät > 1. sukupolvi

Avro CF-100

 Dassault Ouragan, Dassault Mystère, Dassault Mystère IV

 Messerschmitt Me 262, Heinkel He 162

 Shenyang J-5

 Saab 21R, Saab 29 Tunnan

 MiG-9, MiG-15, Jakovlev Jak-15/17, Jakovlev Jak-23, Jakovlev Jak-25, Lavotškin La-15

 De Havilland Vampire, De Havilland Venom, Gloster Meteor, Supermarine Attacker

 P-59 Airacomet, F-80 Shooting Star, F-84 Thunderjet/F Thunderstreak, F-86 Sabre, F-89 Scorpion, F-94 Starfire, FJ-1 Fury, FJ-2/3/4 Fury, F2H Banshee, F3H Demon, F3D Skyknight, F4D Skyray, F7U Cutlass, F9F Panther
Suihkuhävittäjät > 2. sukupolvi

Dassault Étendard IV, Dassault Super Mystère, Dassault Mirage III

 HAL HF-24 Marut

 IAI Nesher

 Fiat G.91

 Chengdu J-7, Shenyang J-6

 Saab 32 Lansen, Saab 35 Draken

 MiG-19, MiG-21F, Suhoi Su-7, Suhoi Su-9/11
 De Havilland D.H.110 Sea Vixen, English Electric Lightning, Gloster Javelin, Hawker Hunter, Supermarine Scimitar, Supermarine Swift

 F-8 Crusader, F-9 Cougar, F-11 Tiger, F-100 Super Sabre, F-101 Voodoo, F-102 Delta Dagger, F-104 Starfighter, F-105 Thunderchief, F-106 Delta Dart
Suihkuhävittäjät > 3. sukupolvi

Mirage F1

 Azarakhsh, Saeqeh

 IAI Kfir

 Mitsubishi F-1

 Shenyang J-8I/IIB&D

 Atlas Cheetah

 Saab AJ-37 Viggen

 F-4 Phantom II, F-5 Freedom Fighter

 MiG-21MF/bis MiG-23, MiG-25, Suhoi Su-15, Suhoi Su-17, Tupolev Tu-28
Suihkuhävittäjät > 4. sukupolvi

Dassault Mirage 2000/2000N/2000D

 Chengdu J-10, Shenyang J-11A/B, Xi’an JH-7A

 /  JF-17 Thunder/Chengdu Xiaolong

 AIDC F-CK-1 Ching-kuo

 MiG-29, MiG-29K, MiG-29M, MiG-31, Suhoi Su-27, Suhoi Su-30, Suhoi Su-33

 /  /  Panavia Tornado ADV

 F-14 Tomcat, F-15 Eagle, F-16 Fighting Falcon, F/A-18 Hornet
Suihkuhävittäjät > 4½. sukupolvi

/  /  /  Eurofighter Typhoon

 F/A-18E/F Super Hornet, F-16E/F Block 60

 Mitsubishi F-2

 Dassault Rafale

 JAS 39 Gripen 

 MiG-31BM, Suhoi Su-32/34, Suhoi Su-35 

 /  Su-30MKI

 /  Su-30MKK/MK2
Suihkuhävittäjät > 5. sukupolvi

Shenyang J-XX
 Medium Combat Aircraft

 /  Suhoi PAK FA, Suhoi/HAL FGFA

 F-22 Raptor

 F-35 Lightning II
F-22 Raptor oli ensimmäinen ja pitkään ainoa viidennen sukupolven hävittäjä. Yhdysvaltain ilmavoimat otti ensimmäisen F-22A:n palveluskäyttöön joulukuussa 2005. F-22 Raptoria ei saa myydä Yhdysvalloista ulkomaille.
Maahanmuuttovirasto

| Maahanmuuttovirasto Migrationsverket> Migri |
| --- | --- |

 Migrin päätoimipaikka Pasilan virastokeskuksessa.
Perustettu:  1995
Edeltävät virastot:  Sisäasiainministeriön ulkomaalaiskeskus (1989–1995)
Tehtävä:  maahantuloon, maassa oleskeluun, pakolaisuuteen ja Suomen kansalaisuuteen liittyvien asioiden käsittely ja ratkaisu
Ministeriö:  Sisäministeriö
Sijainti:  Pasilan virastokeskus Opastinsilta 12 A Helsinki
Valtio:  Suomi
Ylijohtaja:  Ilkka Haahtela
Työntekijöitä:  1 298 (2023)
Vuosibudjetti:  529,8 milj. € (2023)
Aiheesta muualla
Sivusto
Maahanmuuttovirasto (lyh. Migri, ruots. Migrationsverket, engl. Finnish Immigration Service) on Suomen sisäministeriön alainen virasto, joka toteuttaa Suomen maahanmuuttopolitiikkaa sekä tuottaa tietopalveluita poliittisen päätöksenteon tueksi sekä kansallista ja kansainvälistä yhteistyötä varten. Virasto aloitti toimintansa vuonna 1995 nimellä Ulkomaalaisvirasto, nimi oli käytössä vuoteen 2008 asti.
Sisäministeriön ulkomaalaistoimisto perustettiin vuonna 1948 ja lakkautettiin vuonna 1989, jolloin perustettiin sisäasiainministeriön ulkomaalaiskeskus, vuodesta 1995 ulkomaalaisvirasto. Vuodesta 2008 ulkomaalaisasioita on hoidettu maahanmuuttovirastossa.
Maahanmuuttovirasto on päätöksenteko-organisaatio maahanmuutto-, turvapaikka-, pakolaisuus- ja kansalaisuusasioissa. Viraston toimintaan kuuluu maahanmuuttopolitiikan, hyvän hallinnon ja ihmis- ja perusoikeuksien toteuttaminen sekä hallitun maahanmuuton edistäminen. Vuoden 2017 alusta oleskeluluvan jatkamiseen ja EU-kansalaisen oleskeluun liittyvät asiat siirtyivät Maahanmuuttovirastolle; aikaisemmin luvat myönsi poliisi.
Tehtävät

Maahanmuuttoviraston tehtävänä on myöntää oleskelulupia Suomeen tuleville ulkomaalaisille kuten opiskelijoille, työntekijöille, yrittäjille ja Suomeen perhesiteen perusteella muuttaville sekä rekisteröidä EU-kansalaisten oleskeluoikeuksia. Maahanmuuttovirasto käsittelee Suomesta kansainvälistä suojelua hakevien henkilöiden turvapaikkahakemukset sekä ohjaa ja suunnittelee turvapaikanhakijoiden ja tilapäistä suojelua saavien vastaanoton käytännön toimintaa. Maahanmuuttovirasto ylläpitää myös kahta vastaanottokeskusta. Lisäksi virasto myöntää muukalaispasseja ja pakolaisen matkustusasiakirjoja sekä päättää käännyttämisestä, karkottamisesta, pääsyn epäämisestä ja maahantulokiellosta. Maahanmuuttoviraston tehtäviin kuuluu myös vastata kansalaisuushakemuksista, -ilmoituksista ja -selvityksistä ja ulkomaalaisrekisterin sekä ulkomaalaisasioiden sähköisen asiankäsittelyjärjestelmän (UMA) ylläpidosta.
Tehtävät > Maahanmuuttoasioita käsittelevät muut viranomaiset ja niiden tehtävänjako

Eduskunta
Ulkoministeriö → edustustot
Oikeusministeriö → tuomioistuimet
Sisäministeriö → Rajavartiolaitos, poliisi
Työ- ja elinkeinoministeriö → TE-toimistot, ELY-keskukset
Maistraatit
Eduskunta säätää lait sisäministeriön kehittäessä ja koordinoidessa maahanmuuttolainsäädäntöä. Ensimmäiset oleskelulupahakemukset jätetään ulkomailla edustustoille ja Suomessa Maahanmuuttovirastolle. Jatko-oleskelulupaa voi hakea vain Maahanmuuttovirastolta. Maahanmuuttovirastossa tehtäviin päätöksiin voi hakea muutosta hallinto-oikeudesta.
Rajavartiolaitos hoitaa muun muassa viisumeita ja ottaa vastaan turvapaikkahakemuksia poliisin tavoin. Poliisi on vastuussa maastapoistamisesta.
Työ- ja elinkeinoministeriö ja sen alaiset virastot tekevät työvoimapoliittista harkintaa työntekijöiden oleskelulupahakemuksia varten, tutkivat elinkeinon kannattavuuden edellytyksiä yrittäjien oleskelulupahakemuksia varten sekä huolehtivat oleskeluluvan saaneiden kotoutumisesta. Pohjoismaiden kansalaisten rekisteröinti kuuluu Digi- ja väestötietoviraston tehtäviin.
Organisaatio ja toimipisteet

Maahanmuuttovirasto koostuu tulosyksiköistä, joita ovat maahanmuutto-, turvapaikka-, vastaanotto- ja kansalaisuusyksikkö sekä tukiyksiköistä, joita ovat asiakkuus ja viestintä -yksikkö, ja esikunta, joka muodostuu oikeus- ja maatietoyksiköstä, henkilöstöhallinnosta, sähköiset palvelut -yksiköstä, kansliasta ja kehittämispalveluista. Työntekijöitä virastossa on yhteensä yli tuhat. Maahanmuuttoviraston toimintaa valvoo ja kehittää ylijohtaja, jona on toiminut Ilkka Haahtela syyskuusta 2022 alkaen.
Maahanmuuttoviraston päätoimipaikka on Helsingissä Pasilan virastokeskuksessa. Helsingin palvelupiste sijaitsee Malmin poliisitalolla. Muut palvelupisteet sijaitsevat Kuopiossa, Lahdessa, Lappeenrannassa, Oulussa, Rovaniemellä, Tampereella, Raisiossa, Maarianhaminassa ja Vaasassa. Osassa toimipisteitä käsitellään lupa-asioiden lisäksi myös turvapaikka-asioita. Lisäksi Kuhmossa sijaitsee turvapaikkayksikön tulosalue sekä viraston puhelinasiakaspalvelu. Maahanmuuttoviraston vastaanottokeskukset sijaitsevat Helsingissä, Joutsenossa ja Oulussa.
Maaliskuuhun 2020 asti viraston yhteydessä toimi Maahanmuuttokirjasto Lintulahdenkadulla.
Toiminta, strategia ja arvot

Maahanmuuttoviraston visio on ”Maahanmuutosta kansalaisuuteen ­– elinvoimaisen ja turvallisen Suomen rakentaja”. Viraston arvoihin kuuluu uudistaminen, vastuullisuus ja vaikuttavuus. Tavoitteisiin kuuluu asiakaslähtöinen toiminta, toiminnan tehostaminen, valmiuden parantaminen ja hyvänä työpaikkana oleminen.
Arvostelu

Vuoden 2016 toukokuussa Maahanmuuttovirasto ilmoitti Irakin, Afganistanin sekä Somalian olevan aikaisempaa turvallisempia maita palata. 10. helmikuuta 2017 turvapaikanhakijat aloittivat mielenosoituksen Migrin eli maahanmuuttoviraston tekemiä virheellisiä turvapaikkapäätöksiä vastaan. Helsingin keskustassa ympäri vuorokauden mieltään osoittavat turvapaikanhakijat vaativat virheellisten turvapaikkapäätösten uudelleen läpi käymistä, pakkopalautuksien lopettamista, humanitaarista suojelua sekä sitä, ettei turvapaikanhakijoita poistettaisi vastaanottokeskuksista ennen kuin seuraava majoituspaikka on tiedossa. Suurin osa mielenosoittajista oli irakilaisia, mukana oli myös afganistanilaisia. Turvapaikkayksikön tulosalueen johtaja on myös myöntänyt hallinto-oikeudessa läpimenneiden turvapaikkavalitusten kasvuun liittyen, että vuodesta 2016 lähtien joissakin tapauksissa kiireessä työskennellyt viranomainen on soveltanut maantietoa väärin eikä asioita ole selvitetty riittävästi. Päätösten laadun heikkenemisen takana on julkisuudessa arvioitu olevan virkailijoiden kiireen ja kokemattomuuden lisäksi myös poliittisia syitä, vaikka virasto onkin kiistänyt poliittisen ohjauksen päätöksenteossa. Myös tulkkivirheet ovat yleisiä.
Vuonna 2024 Yleisradion MOT-ohjelman tutkiva journalismi paljasti, että Migri oli solminut sopimuksia vastaanottokeskuksista 900 miljoonalla eurolla ilman kilpailutuksia.
Aiheesta muualla

Maahanmuuttovirasto
Luettelo televisiosarjan Paavo Pesusieni hahmoista

Tämä artikkeli käsittelee Paavo Pesusieni -animaatiosarjan kuvitteellisia hahmoja.
Paavo Pesusieni (engl. Spongebob Squarepants) on piirretty televisiosarja. Paavo Pesusieni on hassu, hauska ja dramaattinen hahmo. Hän ja hänen paras kaverinsa Patrik Tähtönen (engl. Patrick Star) joutuvat yhdessä moniin erikoisiin seikkailuihin.
Paavo Pesusieni asuu yhdessä Kari (engl. Gary) etanan kanssa kaupungissa nimeltään Tangala (Bikini bottom). Hänen talonsa on ananas, joka on Kalmari-Jalmarin ja Patrik Tähtösen talojen vieressä.
Paavo Pesusieni on töissä Ravun kuoressa ja hän hoitaa kokin ja tarjoilijan työtä. Hänen pomonsa on Einari Rapu, jota kutsutaan yleensä johtaja Ravuksi.
Paavo Pesusieni käy laivurikoulua, jossa häntä opettaa Rouva Pöhö, mutta Paavo ei ole kuitenkaan läpäissyt venekorttia, koska aina kokeen tullen hän reputtaa ajotestissä vaikka osaakin kirjallisen testin aivan ainutlaatuisesti.
Paavon suomenkielisinä ääninä ovat toimineet Juha Paananen, Antti L. J. Pääkkönen ja Sami Hassinen.
Jalmari Kalmari

Jalmari Kalmari (Paavo Pesusieni – elokuvassa Kalmari-Jalmari, engl. Squidward Tentacles) on nimestään huolimatta tursas joka tykkää baletista, maalaamisesta ja rentoutumisesta. Jalmari käy töissä Ravunkuoressa Paavon kanssa, eikä ole tyytyväinen työhönsä. Vapaa-ajallaan hän maalaa tauluja itsestään ja omistaa kaiken kaikkiaan 492 omakuvaa, mukaan lukien matto ja veistos. Patrik ja Paavo usein rikkovat Jalmarin kotirauhaa. Eräässä jaksossa Jalmari ihastui Irmeli-nimiseen hahmoon. Ennen treffejä Paavo ja Jalmari harjoittelevat treffeille valmistamisessa.
Jalmarin suomenkielisinä ääninä ovat toimineet Pauli Virta, Antti Pääkkönen ja Jay Kortehisto.
Santa-Sanna

Santa-Sanna (engl. Sandy Cheeks) on orava, joka on muuttanut Tangalaan Teksasista. Hän pukeutuu avaruuspukumaiseen pukuun, jotta pystyisi hengittämään veden alla. Hän on Paavon ystävä.
Sannan suomenkielisinä ääninä ovat toimineet Jenni Sivonen, Iina Salin ja Jepa Lambert.
Einari Rapu

Einari Rapu (Paavo Pesusieni – elokuvassa Erkki Rapu, engl. Eugene Krabs) tai Johtaja Rapu (engl. Mr. Krabs) on hyvin pihi rapu, joka uhkaa erottaa kaikki jotka uhmaavat häntä. Hänen ikänsä on 67 vuotta. Sukulaisia ovat äiti, Punaparta ja tytär Helmi, joka on valas.
Hahmoa ääninäyttelee Clancy Brown ja suomeksi Rauno Ahonen. Hahmon ensiesiintyminen tapahtui jaksossa "Help Wanted" (toukokuu 1999).
Einarin suomenkielisinä ääninä ovat toimineet Arto Nieminen ja Rauno Ahonen.
Helmi Rapu

Helmi Rapu (engl. Pearl Krabs) on johtaja Ravun 16-vuotias tytär, joka on valas. Sarjassa ei ole vielä selitetty kuinka tämä on mahdollista, eikä esitelty hänen äitiään.
Helmin alkuperäisenä ääninäyttelijänsä toimii Lori Alan ja suomenkielisinä Ella Pyhältö, Iina Salin ja Jepa Lambert.
Rouva Pöhö

Rouva Pöhö (engl. Mrs. Puff) on pallokala, jolla on venekoulu (vastaa autokoulua). Hän ei mielellään puhu miehestään, herra Pöhöstä, joka on joutunut kuivatuksi ja lampuksi
Rouva Pöhön alkuperäisenä ääninäyttelijänsä toimii Mary Jo Catlett ja suomenkielisinä Rinna Paatso ja Jepa Lambert.
Kari Etana

Kari (engl. Gary) (äänenä Tom Kenny) on Paavon lemmikkikotilo. Sarjassa kotilot toimivat kuten kissat ja Kari myös ääntelee samoin eikä myöskään pidä kylpyyn menosta. Muut ymmärtävät Karin puhetta ja pystyvät kommunikoimaan sen kanssa.
Sulevi Plankton

Sulevi Plankton (engl. Sheldon Plankton) omistaa ravintola Syöttisangon (ennen Syöttiämpäri) ja on Johtaja Ravun arkkivihollinen. Hän yrittää aina varastaa Rapupiirasen salaisen reseptin häneltä mutta epäonnistuu jatkuvasti. Hänellä on tietokonevaimo nimeltään Kaarina (engl. Karen), joka auttaa häntä antamalla ideoita reseptin varastamiseen. Plankton ja Rapu olivat alun perin ystäviä, mutta riitautuivat katkerasti. Silloin tällöin he kuitenkin toimivat yhdessä jonkin yhteisen asian hyväksi.
Planktonin alkuperäisenä ääninäyttelijänsä toimii Mr. Lawrence ja suomenkielisinä Samuel Harjanne ja Markus Bäckman.
Muita hahmoja

Lentävä Hollantilainen (engl. Flying Dutchman) (Brian Doyle-Murray) on kummitus, joka liikkuu vihreää hehkuvalla aavelaivalla ja kerää sieluja.
Kuningas Neptunus (engl. King Neptune), meren hallitsija.
Silmälappu-Roope (engl. Patchy the Pirate) on kuivalla maalla oleva piraatti, jolla on marionettipapukaija. Esiintyy erikoisjaksoissa. Häntä näyttelee Tom Kenny.
Aatu Ahven (engl. Perch Perkins) (Dee Bradley Baker) on ahven, joka toimii uutistoimittajana ja uutistenlukijana Tangalassa (Bikini Bottom).
Lauri Hummeri (engl. Larry the Lobster) (Doug Lawrence) on urheilullinen hummeri, harrastaa painonnostoa ja toimii hengenpelastajana Mutalaguunissa (Goo Lagoon).
Merenneitomies (vanhana: Ernest Borgnine (1999-2012), Joe Whyte (2012-), nuorena: Adam West/Tom Kenny) ja Merirokkopoika (vanhana: Tim Conway, nuorena: Burt Ward) (engl. Mermaid Man and Barnacle Boy) ovat kaksi vanhainkodissa asuvaa supersankaria. Heillä on näkymätön vene, joka heidän pitää joka kerta etsiä, kun he lähtevät sillä jonnekin. Paavo ja Patrik seuraavat heidän nuorena tekemäänsä tv-sarjaansa tv:stä. Yhdessä jaksossa vihjataan heidän olevan veljeksiä.
Hjalmar Von Kalmar on Jalmarin kiusaaja kouluajoilta. Nykyään hän on hyvin rikas ja kuuluisa.
Fred (Mr. Lawrence), tunnetaan paremmin kalana, joka huutaa "JALKANI!" (engl. "MY LEG!"), ruskea kala.
Suzy Kala (engl. Suzy Fish) (Sirena Irwin 1999-2000, Grey DeLisle 2000–) usein nähty valkotukkainen hahmo keltaisessa asussa.
Tina Fran (Grey DeLisle), sievä punainen kala, jolla on sininen hame ja paita.
Triton on Neptunuksen poika, jonka Neptunus vangitsi eräälle saarelle, koska Triton oli liian kiltti.
Pasi S. Pesusieni (engl. Stanley S. SquarePants) (Christopher Guest) on Paavon Serkku.
Aiheesta muualla

Paavo Pesusieni fanisivut (Arkistoitu – Internet Archive)
Encyclopedia SpongeBobia
Paavo Pesusieni
| --- | --- |
Hahmot::  Paavo Pesusieni | Patrik Tähtönen | Jalmari Kalmari | Einari Rapu | Santa-Sanna | Sulevi Plankton | Kaarina | Rouva Pöhö | Helmi Rapu | Merenneitomies ja Merirokkopoika | Luettelo Paavo Pesusieni -hahmoista
Luettelot::  Luettelo televisiosarjan Paavo Pesusieni jaksoista
Tuotantokaudet::   1  2  3  4  5  6  7  8  9  10  11  12  13  KPL1  PTS1 
Televisiosarjat::  Paavo Pesusieni | Korallileiri: Paavon lapsuusvuodet | Patrik Tähtönen Show
Elokuvat::  Paavo Pesusieni – elokuva (2004) | Paavo Pesusieni kuivalla maalla (2015) | Paavo Pesusieni vapaalla jalalla (2020) | Paavo Pesusieni ja Santa-Sanna pelastavat Tangalan (2024)
Videopelit::  Atlantis SquarePantis | Battle for Bikini Bottom | Creature from the Krusty Krab | Employee of the Month  | Globs of Doom | Legend of the Lost Spatula | Lights, Camera, Pants! | The SpongeBob SquarePants Movie | Operation Krabby Patty | Revenge of the Flying Dutchman | SuperSponge | The Yellow Avenger | Unite! | Battle for Volcano Island | Freeze Frame Frenzy | Attack of the Toybots | Nicktoons Racing | Underpants Slam
Diskografia::  Original Theme Highlights | The SpongeBob SquarePants Movie | The Yellow Album | The Best Day Ever
Matis Toome

Matis Toome (s. 25. heinäkuuta 1975 Keava, Raplamaa, Viro) on virolainen kilpatanssija, kansainvälisen kategorian kilpatanssituomari ja tanssinopettaja.